b'\n_START_ARTICLE_\nKiovanpuisto\n_START_PARAGRAPH_\nKiovanpuisto on Tampereella Kalevan kaupunginosassa oleva puisto. Puisto sijaitsee keskell\xc3\xa4 Kalevaa olevalla puistovy\xc3\xb6hykkeell\xc3\xa4, Liisanpuiston ja Kalevan keskuspuiston v\xc3\xa4liss\xc3\xa4, ulottuen Kaupinkadulta Tampereen uintikeskukseen. Puisto on perustettu vuonna 1964, ja se nimettiin Kiovanpuistoksi vuonna 1980 Tampereen yst\xc3\xa4vyyskaupungin Kiovan mukaan. Puistossa on vuonna 1981 pirkkalankoivuista istutettu yst\xc3\xa4vyyskaupunkimetsikk\xc3\xb6, sek\xc3\xa4 yst\xc3\xa4vyyskaupunkiaiheinen patsas. Pronssisen patsaan nimi on Kiova-Tampere, rengas yst\xc3\xa4vyyskaupunkiketjussa, ja sen on tehnyt vuonna 1981 Anneli Sipil\xc3\xa4inen._NEWLINE_Puiston etel\xc3\xa4reunassa on Tampereen ateljeetalo.'